text: Джонсън: Смъртните случаи от Covid-19 преминаха 100 000
  Британският премиер Борис Джонсън днес даде изявление относно ситуацията с пандемията от коронавирус във Великобритания. На нея той съобщи, че смъртните случаи от Covid-19 са надхвърлили 100 000.
  "Изказвам най-дълбоките си съболезнования на всички, които са загубили любим човек: бащи и майки; братя и сестри; синове и дъщери и многото баби и дядовци. И на всички, които скърбят, ние даваме обещанието: когато преминем през тази криза, ще се съберем като нация, за да помним всички, които сме загубили, и да почитаме безкористния героизъм на всички на фронтовата линия, които дадоха живота си, за да спасят другите. Ще запомним смелостта на безброй работещи хора - не само нашите удивителни служители от NHS и грижите, но работници в магазини, транспортни служители, фармацевти, учители, полицаи, спешни служби на въоръжените сили и много други, които поддържаха страната ни по време на най-голямата ни криза от втората световна война насам", каза в своето изявление премиерът Джонсън.
  Той подчерта значението на ваксините срещу коронавирус и отбеляза, че най-важното и най-доброто нещо, което всички могат да направят, за да почетат паметта на починалите, е да работят заедно, с още по-голяма решителност за да се пребори тази болест.